માનવમિત્ર, ગાંધીનગર : ગાંધીનાં ગુજરાતમાં એક તરફ ભાજપ સરકાર દારૂ બંદીની મોટી મોટી વાતો કરી રહી છે ત્યારે રાજ્યમાં ઠેર ઠેર બેફામ દારૂની હેરા ફેરી થઇ રહી છે. થોડા દિવસો પહેલા ગાંધીનગરનાં પૂર્વ એસપી વિરેન્દ્રસિંહ યાદવે જણાવ્યુ હતુ કે, ગાંધીનગરમાં દારૂ જોવા મળતો નથી. ત્યારે આ પોલીસ અધિકારીને ખોટા સાબિત કરવાની ઘટના સામે આવી છે. ગાંધીનગર જિલ્લો એ સરહદી સાબરકાંઠા જિલ્લાને અડીને આવેલો હોવાથી રાજસ્થાનથી પુષ્કળ દારૂની હેર ફેર જિલ્લાનાં ધોરી માર્ગો પર થતી હોવાનું ઘણીવાર જનમુખે ચર્ચાયુ છે.